例如係腦電圖（EEG）呢種能夠探測個腦嘅微電活動嘅架生噉，就可以用嚟幫手做動態難度調控（睇返上面）－遊戲設計上一般認為，唔係太難又唔係太易嘅遊戲最能夠令玩家投入，而有遊戲設計學者指出，theta 波等嘅腦電波（可以用腦電圖探測）能夠反映一個人係咪受到大嘅心理壓力，所以可以噉做－想像有部遊戲機，部機駁住咗個量度器量度玩家嘅腦電，當玩家嘅腦電顯示佢受到壓力嗰陣，就調低遊戲難度，反之就提高遊戲難度，務求令玩家投入程度最大化。